Príloha č. 1 										A/2013/23258

Špecifikácia predmetu zákazky 
 
„Osvetlenie Dómu sv. Alžbety v Košiciach – technické podklady“

	Dóm sv. Alžbety je evidovaný ako národná kultúrna pamiatka a spolu s Kaplnkou sv. Michala a Urbanovou vežou vytvárajú vzácny stredoveký areál na Hlavnej ulici v Košiciach. Hlavná os kostola prísne sleduje záväznú orientáciu hlavného vstupného portálu na západ a orientáciu svätyne na východnú stranu. Os Hlavnej ulice v orientácii sever-juh je tak prerušená mohutnou stavbou kostola, dobre vnímateľnou z Hlavnej ulice, ale aj z Alžbetinej a Mlynskej ulice, ktoré s Hlavnou ulicou vytvárajú centrálny tzv. Zlatý uličný kríž. 

Samotný kostol je z architektonického hľadiska ukážkou vrcholnej gotiky Vizuálnou exteriérovou vzácnosťou chrámu je celé opláštenie a zvlášť tri vstupné portály: západný, severný a južný. Severný portál je orientovaný do otvorenej plochy námestia medzi stredovým parkom, Urbanovou vežou a Dómom sv. Alžbety a z hľadiska umelecko-historických a architektonických hodnôt sa radí do popredia k ostatným vstupom. Dostavaná severná veža je výškovou dominantou chrámu aj jadra mesta. Slohová autenticita gotickej architektúry je zaujímavá v celku objemovej skladby, ako aj v jednotlivých detailoch architektonických a sochárskych prvkov a skulptúr.

	V technických podkladoch budú zohľadnené nasledujúce požiadavky: 
1.	Osvetlenie riešiť:
a, ako slávnostné, pre významné dni, udalosti a podujatie mesta a cirkvi, 
b, ako každodenné, dôstojné pre najvýznamnejšiu pamiatku v meste
s možnosťou ich regulácie (intenzita osvetlenia, farba, zvukové efekty),
2.	Osvetlením prezentovať architektonické a sochárske gotické dielo v celkovom jeho objeme a v detailoch zvlášť. Zvláštnu pozornosť venovať severnému portálu a obom vežiam.
3.	Osvetlenie riešiť bez osvetlenia či svetelného obťažovania susedných objektov na Hlavnej ulici. Osvetlenie riešiť bez svetelného obťažovania interiéru kostola a bohoslužieb v kostole.
4.	Osvetlenie riešiť bez väčších zásahov do stavby kostola a bez vizuálneho vnímania osvetľovacích zariadení pri dennom svetle.
5.	Osvetlenie riešiť s použitím najmodernejších technológií iluminácie a ovládacích prvkov /využitie systému riešenia umožňujúceho širšie využitie statických a dynamických možností osvetlenia, ovládanie digitálnym signálovým procesorovým systémom špeciálne navrhnutým pre ovládanie audiovizuálnych zariadení v architektonických alebo zábavných aplikáciách/ a úsporným spôsobom k spotrebe energie (LED technológie) pri rešpektovaní kultúrno-historickej hodnoty objektu, architektonického a historicko-pamiatkového prostredia a okolia objektu. 
6.	Osvetlenie riešiť bezpečne /reštaurovanie kostola, exkurzie, vedecký výskum a pod./.
7.	Osvetlenie riešiť ako prevádzku za každého počasia a ročného obdobia.

Vzhľadom na chránený pamiatkový objekt bude potrebné, aby technické podmienky boli odsúhlasené s metodikmi Krajského pamiatkového úradu Košice a MMK, referátom Útvar hlavného  architekta mesta Košice. 

	Pri vypracovaní technických podkladov je potrebné zohľadniť platnú legislatívu (záväzné právne predpisy, nariadenia) a technické normy.

Prílohy
pohľady